CELEX: 22007D0027
Language: sk
Date: 2007-04-27 00:00:00
Title: Rozhodnutie Spoločného výboru EHP č. 27/2007 z  27. apríla 2007 , ktorým sa mení a dopĺňa príloha XIII (Doprava) k Dohode o EHP

9.8.2007   
            
            
               SK
            
            
               Úradný vestník Európskej únie
            
            
               L 209/48
            
         ROZHODNUTIE SPOLOČNÉHO VÝBORU EHP
   č. 27/2007
   z 27. apríla 2007,
   ktorým sa mení a dopĺňa príloha XIII (Doprava) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore, zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej článok 98,
   keďže:
   
               (1)
            
            
               Príloha XIII k dohode bola zmenená a doplnená rozhodnutím Spoločného výboru EHP č. 155/2006 z 8. decembra 2006 (1).
            
         
               (2)
            
            
               Nariadenie Európskeho parlamentu a Rady (ES) č. 1592/2002 z 15. júla 2002 o spoločných pravidlách v oblasti civilného letectva a zriadení Európskej agentúry pre bezpečnosť letectva (2) bolo rozhodnutím Spoločného výboru EHP č. 179/2004 (3) z 9. decembra 2004 so špecifickými úpravami začlenené do dohody.
            
         
               (3)
            
            
               Nariadenie Komisie (ES) č. 736/2006 zo 16. mája 2006 o pracovných metódach Európskej agentúry pre bezpečnosť letectva na vykonávanie kontrol dodržiavania noriem (4) sa má začleniť do dohody,
            
         ROZHODOL TAKTO:
   Článok 1
   Za bod 66q [nariadenie Komisie (ES) č. 2042/2003] prílohy XIII k dohode sa vkladá tento bod:
   
      
                  „66qa.
               
               
                  
                     32006 R 0736: nariadenie Komisie (ES) č. 736/2006 zo 16. mája 2006 o pracovných metódach Európskej agentúry pre bezpečnosť letectva na vykonávanie kontrol dodržiavania noriem (Ú. v. EÚ L 129, 17.5.2006, s. 10).
                  Ustanovenia nariadenia sa na účely tejto dohody vykladajú s týmito úpravami:
                  
                              a)
                           
                           
                              V článku 14 sa za slová ‚dohody Spoločenstva‘ dopĺňajú slová ‚alebo dohody medzi štátmi EZVO a tretími krajinami‘ a za slová ‚nariadenia (ES) č. 1592/2002‘ sa dopĺňajú slová ‚upraveného na účely tejto dohody‘.
                           
                        
                              b)
                           
                           
                              V článku 17 sa v druhom pododseku dopĺňa:
                              ‚Táto ročná správa obsahujúca analýzu kontrol dodržiavania noriem sa prepošle Dozornému úradu EZVO.‘“
                           
                        
            
   Článok 2
   Znenie nariadenia (ES) č. 736/2006 v islandskom a nórskom jazyku, ktoré bude uverejnené v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 28. apríla 2007 pod podmienkou, že Spoločnému výboru EHP budú zaslané všetky oznámenia podľa článku 103 ods. 1 dohody (5).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 27. apríla 2007
      
         
            Za Spoločný výbor EHP
         
         
            predseda
         
         Alan SEATTER
      
   
   
      (1)  Ú. v. EÚ L 89, 29.3.2007, s. 29.
   
      (2)  Ú. v. ES L 240, 7.9.2002, s. 1.
   
      (3)  Ú. v. EÚ L 133, 26.5.2005, s. 37.
   
      (4)  Ú. v. EÚ L 129, 17.5.2006, s. 10.
   
      (5)  Nie sú uvedené žiadne ústavné požiadavky.